Diari Oficial de la Generalitat Valenciana


Sumari del DOGV 2976, del 22-04-1997 (1997/905063)

Resolució de 2 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/02/(2)/dof/vci/html**

### Dades del document

Número de DOGV
:   2976

Data del DOGV
:   22-04-1997

Secció del DOGV
:   I. DISPOSICIONS GENERALS

Número del document
:   1997/905063


Data del document
:   02-08-1996

Organisme emissor


Tipus de document
:   Resolució

Descriptors 

:   * Guardamar del Segura
    * impacte ambiental
    * vigilància del medi ambient

Resolució de 2 d'agost de 1996 de la Dirección General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 050/96-AIA referent al Projecte de Transformació de Terrenys Forestals a la Finca del Raiguero, del terme municipal de Guardamar del Segura, promogut pel senyor Mariano Martínez Huertas.  
Vist que el 7 de febrer la Subdirecció Territorial de Medi Ambient va remetre la documentació presentada davant l'Ajuntament per a la sol·licitud de llicència d'obres menors consistent en l'estudi d'impacte ambiental i el requeriment de la formulació d'una estimació d'impacte ambiental per rompuda de terrenys forestals.   
Vist que, revisada la documentació, es va comunicar al promotor que el projecte havia de ser tramitat com una activitat extractiva la restauració de la qual anava orientada a la implantació de cultius agrícoles, ja que la posada en cultiu de l'àrea no requereix l'extracció de material. Com a conseqüència d'això, es considerava que el procediment que s'havia de seguir era el de declaració d'impacte ambiental.  
Vist que el 21 de juny va ser remés l'expedient municipal de sol·licitud de llicència d'activitat, en el qual els informes dels tècnics municipals són favorables amb indicació de la seua compatibilitat amb les normes urbanístiques vigents al terme municipal. La informació pública es va fer mitjançant un anunci en el Butlletí Oficial de la Província d'Alacant número 81, de 6 d'abril de 1996, durant 20 dies hàbils, període durant el qual d'acord amb el certificat emés pel secretari de l'Ajuntament de Guardamar no s'hi van presentar al·legacions.  
Vist que l'objecte del projecte és l'extracció d'un volum de 150.000 metres cúbics en una extensió de 30.000 metres quadrats i la posterior plantació de diverses espècies de fruiters. Els terrenys quedaran anivellats a la cota dels camins confrontants al nord i est (aproximadament 10 metres sobre el nivell de la mar).  
Atés que l'estudi d'impacte ambiental preveu l'adopció de mesures correctores per a minimitzar l'impacte que puga derivar-se de l'execució del projecte i que l'extracció de materials no genera talussos residuals que calga restaurar.  
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i els concordants del seu reglament.  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables.  
Atés que l'article 5 del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als qual s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental  
Primer  
Estimar acceptable, des del punt de vista ambiental, sense perjudici de les autoritzacions sectorials que li siguen aplicables, la transformació de terrenys forestals en cultiu, després de la extracció prèvia de materials a la finca El Regueiro, del terme municipal de Guardamar del Segura, promogut pel senyor Mariano Martínez Huertas, sempre que s'adapte a la documentació ambiental presentada.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 2 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI